Diari Oficial de la Generalitat Valenciana


Sumari del DOGV 380, del 23-05-1986 (1986/806291)

ORDRE de 17 de maig de 1986, de la Conselleria de Cultura, Educació i Ciència, per la qual s'aproven les relacions de centres docents privats que poden acollirse al règim de Concerts establerts per la Llei Orgànica 8/1985, de 3 de juliol, Reguladora del Dret a l'Educació.
--------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   380

Data del DOGV
:   23-05-1986

Secció del DOGV
:   ALTRES DISPOSICIONS

Número del document
:   1986/806291


Data del document
:   17-05-1986

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

Ordre de 17 de maig de 1986, de la Conselleria de Cultura, Educació i Ciència, per la qual s'aproven les relacions de centres docents privats que poden acollir-se al règim de Concerts establerts per la Llei Orgànica 8/1985, de 3 de juliol, Reguladora del Dret a l'Educació.  
Realitzat l'estudi de les sol·licituds de Concerts Educatius presentades pels Centres Docents Privats dels diferents nivells educatius d'acord amb el que estableix la Llei 8/1985 de 3 de juliol (BOE de 4 de juliol) Reguladora del Dret a l'Educació i segons que disposen el Reial Decret 2377 de 1985 de 18 de desembre (BOE de 27 de desembre) pel qual s'aprova el Reglament de Normes Bàsiques sobre Concerts Educatius i les Ordres de la Conselleria de Cultura, Educació i Ciència, de 14 de gener de 1986 (DOGV de 27 de gener), 7 de febrer de 1986 (DOGV de 3 de març) i 25 d'abril de 1986 (DOGV de 30 d'abril).   
Complits tots els tràmits previstos a les disposicions anteriors i el de vista i audiència regulat a l'article 91 de la Llei de Procediment Administratiu.   
Fent ús de les competències establertes a l'article 35 de la Llei Orgànica 5/1982 d'1 de juliol que aprovà l'Estatut d'Autonomia de la Comunitat Valenciana i el Reial Decret 2093/1983 de 28 de juliol de Traspàs de Funcions i Serveis en matèria d'Ensenyament a la Generalitat Valenciana i en virtut de les atribucions indicades a l'article 35 de la Llei 5 de 1983 del Govern Valencià,   
ORDENE:  
Primer  
Aprovar els Concerts Educatius en Règim General amb els Centres Docents Privats dels diferents nivells Educatius que es relacionen a l'Annex I, especificant en cada cas el nombre d'unitats.   
Segon  
Aprovar els Concerts Educatius en Règim Singular amb els Centres Docents Privats dels diferents nivells Educatius que es relacionen a l'Annex II, especificant en cada cas el nombre d'unitats.   
Tercer  
Els Directors dels Serveis Territorials d'Educació notificaran als interessats el contingut d'aquesta Ordre, així com la data, lloc i hora en què han de presentar-se per a signar el Concert Educatiu. Entre la notificació i la signatura del Concert haurà d'haver-hi un termini mínim de quaranta-vuit hores.   
Quart  
El Document Administratiu de formalització de Concert Educatiu serà signat pel Director del Servei Territorial d'Educació corresponent i pel Titular del Centre Privat o persona amb representació legal degudament acreditada.   
Cinqué  
Si el Titular del Centre Privat sense causa justificada no subscrivia el Document de Formalització en la data notificada, perdrà el seu dret.   
Sisé  
Els terminis per a la formalització dels Concerts Educatius s'ajustaran al que preveu l'Ordre de 25 d'abril de 1986 de la Conselleria de Cultura, Educació i Ciència.   
Seté  
Els Mòduls econòmics seran els establerts en la Llei de Pressupostos Generals de l'Estat (BOE de 28 de desembre de 1985) i en el de l'acord del Consell de Ministres d'11 d'abril de 1986 (BOE de 15 d'abril). Mentre no es realitze la informatització del pagament de salaris al professorat la Conselleria de Cultura, Educació i Ciència farà efectiva la seua contrapartida econòmica de manera globalitzada.   
Vuité  
D'acord amb el que estableix l'article 24 del Reglament de Normes Bàsiques de Concerts Educatius, contra aquesta Ordre els interessats podran interposar Recurs de Reposició previ a la via Contencioso-Administrativa davant el Conseller de Cultura, Educació i Ciència, en el termini d'un mes a comptar des de la notificació de l'Ordre.   
València, 17 de maig de 1986.   
El Conseller de Cultura, Educació i Ciència,  
CEBRIA CISCAR I CASABAN  
Veure annex